b'\n_START_ARTICLE_\nDoctor Ross\n_START_PARAGRAPH_\nDoctor Ross (oik. Charles Isaiah Ross, s. 21. lokakuuta 1925, Tunica, Mississippi \xe2\x80\x93 k. 28. toukokuuta 1993, Flint, Michigan) oli yhdysvaltalainen blueskitaristi, laulaja, rumpali ja huuliharpisti, joka esiintyi yhden miehen yhtyeen\xc3\xa4. Rossia on verrattu tyylilt\xc3\xa4\xc3\xa4n John Lee Hookeriin ja Sonny Boy Williamson I:een ja h\xc3\xa4net luultavasti tunnetaan parhaiten Sun Recordsille 1950-luvun alussa tekemist\xc3\xa4\xc3\xa4n levytyksist\xc3\xa4 kuten "The Boogie Disease" ja "Chicago Breakdown".\n_START_SECTION_\nEl\xc3\xa4m\xc3\xa4\n_START_PARAGRAPH_\nRoss syntyi Tunicassa nuorimpana 11 lapsesta. H\xc3\xa4nen is\xc3\xa4ns\xc3\xa4 ja set\xc3\xa4ns\xc3\xa4 soittivat molemmat huuliharppua, l\xc3\xa4hinn\xc3\xa4 hengellist\xc3\xa4 musiikkia. 11-vuotiaana Ross soitti paikallisessa \xe2\x80\x9cThe Silver Kings\xe2\x80\x9d -nimisess\xc3\xa4 ryhm\xc3\xa4ss\xc3\xa4. 13-vuotiaana h\xc3\xa4n aloitti soittamaan juhlissa ansaiten 2,5 dollaria illassa. 16-vuotiaana Ross lainasi kitaran, jota opetteli itsekseen soittamaan. Koska h\xc3\xa4n oli vasenk\xc3\xa4tinen, h\xc3\xa4nen t\xc3\xa4ytyi soittaa kitaraa "v\xc3\xa4\xc3\xa4rinp\xc3\xa4in". 18-vuotiaana h\xc3\xa4n liittyi armeijaan. Ross kantoi huuliharppuaan tohtorinlaukkua muistuttavassa mustassa laukussa ja t\xc3\xa4st\xc3\xa4 syyst\xc3\xa4 armeijakavereiltaan lempinimen "Doc". Armeijassa h\xc3\xa4n voitti kykyjenetsint\xc3\xa4kilpailun, mutta ei alkanut ammattimuusikoksi ennen kuin 1940-luvun lopulla._NEWLINE_Esiinnytty\xc3\xa4\xc3\xa4n radioasemilla, Ross levytyssopimuksen Sun Recordsin kanssa 1950-luvun alussa. "Come Back Baby" ja "Chicago Breakdown" julkaistiin Sun-merkill\xc3\xa4 ja "Country Clown" ja "Doctor Ross Boogie" Chess-merkill\xc3\xa4. Vuonna 1954 ollessaan h\xc3\xa4\xc3\xa4matkalla Flintiss\xc3\xa4, Michiganissa, Ross l\xc3\xb6ysi ty\xc3\xb6opaikan General Motorsin tehtailta. H\xc3\xa4n jatkoi musiikkiuraansa tehdasty\xc3\xb6n ohella._NEWLINE_Vuonna 1965 Ross kiersi Eurooppaa American Folk Blues Festivalin mukana. Vuonna 1981 h\xc3\xa4n voitti "Chicago Breakdownilla" Grammy-palkinnon parhaasta etnisest\xc3\xa4 tai perinteisest\xc3\xa4 levytyksest\xc3\xa4.'